Avainsanat

Tiivistelmä



Avainsanat

1. Jäsenvaltioiden lainsäädännön lähentäminen – Julkisia rakennusurakoita koskevien sopimusten tekomenettelyt – Direktiivi 93/37 – Hankintoihin osallistumisen poissulkemisperusteet

(Neuvoston direktiivin 93/37 24 artiklan ensimmäinen kohta)

2. Jäsenvaltioiden lainsäädännön lähentäminen – Julkisia rakennusurakoita koskevien sopimusten tekomenettelyt – Direktiivi 93/37 – Hankintoihin osallistumisen poissulkemisperusteet

(Neuvoston direktiivin 93/37 24 artiklan ensimmäinen kohta)

Tiivistelmä

1. Unionin oikeutta on tulkittava siten, ettei se ole esteenä sellaiselle kansalliselle säännöstölle, jonka mukaan on niin, että jotta toiseen jäsenvaltioon sijoittautunut urakoitsija voi tehdä hankintasopimuksen hankintaviranomaisen jäsenvaltiossa, sillä on oltava viimeksi mainitussa jäsenvaltiossa rekisteröintimerkintä siitä, etteivät sitä koske julkisia rakennusurakoita koskevien sopimusten tekomenettelyjen yhteensovittamisesta annetun direktiivin 93/37 24 artiklan ensimmäisessä kohdassa luetellut poissulkemisperusteet, sillä edellytyksellä, että tällainen velvollisuus ei estä eikä viivytä urakoitsijan osallistumista kyseiseen julkista hankintaa koskevaan menettelyyn eikä siitä aiheudu kohtuuttomia hallintokuluja ja että sen yksinomaisena tavoitteena on tarkastaa kyseisessä säännöksessä tarkoitetut asianomaisen henkilön ammatilliset ominaisuudet.

Pelkästään sen perusteella, että toiseen jäsenvaltioon sijoittautunut urakoitsija esittää kyseisen valtion toimivaltaisten viranomaisten antamat todistukset, ei näet voida riittävällä tavalla osoittaa, että se on noudattanut kyseisiä velvollisuuksiaan. Yhtäältä direktiivin 93/37 24 artiklan ensimmäisen kohdan e ja f alakohdassa säädetään, että urakoitsijan on pitänyt noudattaa sosiaaliturvaa ja verotusta koskevia velvollisuuksiaan myös siinä jäsenvaltiossa, jossa hankintaviranomainen on. Toisaalta 24 artiklan toisen kohdan toisen luetelmakohdan, jossa viitataan kyseisen jäsenvaltion toimivaltaisen viranomaisen antamiin todistuksiin, perusteella tällaista urakoitsijaa voidaan valvoa erikseen jäsenvaltiossa, jossa kyseistä julkista hankintaa koskevaa menettelyä käydään.

Rekisteröitymisvelvollisuutta ei siten voida pitää direktiivin 93/37 24 artiklan ensimmäisessä kohdassa tyhjentävästi lueteltujen perusteiden lisäksi säädettynä ylimääräisenä poissulkemisperusteena, jos se on tarkoitettu kyseisen säännöksen täytäntöönpanoa koskevaksi yksityiskohdaksi, jolla pyritään yksinomaan tarkastamaan näyttö siitä, että julkista hankintaa koskevan sopimuksen osapuoleksi pyrkivä urakoitsija ei kuulu jonkin edellä mainitun poissulkemisperusteen eikä etenkään niiden poissulkemisperusteiden soveltamisalaan, jotka koskevat sosiaaliturvamaksujen ja verojen suorittamista.

(ks. 40, 44 ja 53 kohta sekä tuomiolauselman 1 kohta)

2. Unionin oikeutta on tulkittava siten, että se on esteenä sellaiselle kansalliselle säännöstölle, jonka mukaan muun elimen kuin hankintaviranomaisen tehtävänä on tarkastaa toisen jäsenvaltion vero- ja sosiaaliturvaviranomaisten viimeksi mainitusta jäsenvaltiosta tulevalle urakoitsijalle antamat todistukset, jos

– kyseisen elimen kokoonpanoon kuuluu suurimmaksi osaksi siinä maakunnassa, jossa kyseistä julkista hankintaa koskevaa menettelyä käydään, työnantajien ja työntekijöiden etuja valvovien rakennusalan järjestöjen nimeämiä henkilöitä ja jos

– kyseiseen toimivaltaan kuuluu myös mainittujen todistusten pätevyyden valvonta aineelliselta kannalta.

Vaikka julkisia rakennusurakoita koskevien sopimusten tekomenettelyjen yhteensovittamisesta annetun direktiivin 93/37 säännökset eivät lähtökohtaisesti ole esteenä sille, että kansallisen oikeuden mukaan muun elimen kuin hankintaviranomaisen tehtävänä on tarkastaa, ettei direktiivin 24 artiklan ensimmäisessä kohdassa tarkoitettuja poissulkemisperusteita ole, tällaisen elimen kokoonpanon ja valtuuksien on kuitenkin oltava yhteensopivia sen tavoitteen kanssa, joka koskee julkisia hankintoja koskevan unionin oikeuden noudattamisen takaamista.

(ks. 55, 58 ja 66 kohta sekä tuomiolauselman 2 kohta)